Virallinen lehti nro C 158 , 25/05/1998 s. 0085



KIRJALLINEN KYSYMYS E-3315/97 komissiolle esittäjä(t): Herbert Bösch (PSE) (20. lokakuuta 1997) Aihe: Albanialle annettava apu Jokin aika sitten sain tietoja EU:n Albanialle antaman avun yhteydessä esiintyneistä puutteista. Siksi tiedustelen seuraavaa: 1. Kuinka paljon varoja EU on tähän mennessä (Pharen tai Echon kautta) asettanut Albanian käytettäviksi? 2. Kuinka paljon varoja eri alueet ovat saaneet? 3. Kuinka suuri osa tästä avusta on annettu terveyskeskuksille? 4. Kuinka paljon varoja on tähän menessä voitu maksaa Albanian terveyskeskuksissa loppuun suoritettujen töiden perusteella? Komission jäsenen Hans Van den Broekin komission puolesta antama vastaus (1. joulukuuta 1997) 1. Yhteisön Albanialle antama apu oli vuosina 1991-1996 yhteensä 550 miljoonaa ecua, josta 203 miljoonaa ecua annettiin Phare-ohjelmien kautta ja 80,7 miljoonaa ecua humanitaarisena apuna. Vuoden 1997 alun poliittisten tapahtumien vuoksi komissio joutui keskeyttämään useimmat Phare-ohjelmat. Kun poliittinen tilanne on vakiintunut, Phare-ohjelmia aiotaan jatkaa täydessä laajuudessaan elvytysstrategiassa esitettyjen ensisijaisten ehtojen mukaisesti ja yhteisön kansainvälistä yhteisöä varten laatimaa Albaniaa koskevaa kansainvälistä toimintasuunnitelmaa noudattaen. Vuonna 1997 Phare-ohjelmista annettava apu yltää 70,4 miljoonaan ecuun ja humanitaarinen apu tulee olemaan 17 miljoonaa ecua. Tulevaisuudessa Phare-ohjelmien kautta ja muulla tavoin annettava apu riippuu Albanian hallituksen yhteistyöhalukkuudesta ja tärkeimpien uudistusten edistymisestä. Albanialle annettavalla budjettiavulla (14,9 miljoonaa ecua Phare-tukea ja 10 miljoonaa ecua elintarviketurvaan tarkoitetuista varoista) yhteisö varmistaa, että Albanian hallitus tosiasiallisesti täyttää esitetyt ehdot. 2. Albaniassa on käynnissä kolme erityisesti eri alueita koskevaa Phare-ohjelmaa: - Albanian ja Kreikan raja-alueyhteistyön Phare-ohjelma, joka koskee Kreikkaan rajoittuvaa eteläistä aluetta (Sarandasta Korçaan), - Albanian ja Italian raja-alueyhteistyön Phare-ohjelma, joka koskee Adrianmeren rannikkoa (Vlorasta Durresiin), - paikallisyhteisöjen kehitysohjelma koskee alueita Keski- ja Pohjois-Albaniassa. Molemmat raja-alueiden yhteistyöohjelmat keskittyvät ennen kaikkea infrastruktuuria koskeviin hankkeisiin. Niiden kokonaisbudjetti oli 58 miljoonaa ecua vuosina 1994-1996, lisäksi vuodelle 1997 on varattu 20 miljoonaa ecua. Paikallisyhteisöjen kehitysohjelman kautta rahoitetaan pieniä alueellisia hankkeita 8,5 miljoonan ecun kokonaisbudjetilla (1995). Tämän ohjelman rahoittamiseen on myös varattu 5 miljoonan ecun lisämääräraha vuoden 1997 maakohtaisessa toimintaohjelmassa kiireellisiä kunnostustoimia varten. 3. Terveydenhuollon alalla Phare-apua annetaan 23 miljoonan ecun arvosta. Vuoden 1997 kriisin aikana Phare-apu keskeytettiin osittain, mutta humanitaarista apua (elintarvikkeita ja lääkkeitä) annettiin 7 miljoonan ecun arvosta. Vuonna 1997 humanitaarista apua on suunniteltu myönnettävän vielä 10 miljoonan ecun arvosta. Tälle vuodelle varatusta 17 miljoonan ecun kokonaismäärästä noin 10 miljoonaa ecua käytetään terveydenhuollon alalla (kiireelliset lääketoimitukset, lääkinnälliset laitteet ja kiireellinen kuntoutus). 4. Terveydenhuoltoala Albanian kansallisessa Phare-ohjelmassa (miljoonaa ecua) >TABLE>